Ֆլորիդա

Անվան այլ կիրառումների համար տե՛ս՝ Ֆլորիդա (այլ կիրառումներ)Ֆլորիդա (անգլերեն՝  Florida), նահանգ ԱՄՆ-ի հարավարևելյան մասում։ Խոշոր քաղաքներն են՝ Մայամի, Տամպա, Օռլանդո և Ջեքսոնվիլ։

մակերես - 140 հազ.
բնակչություն - 17,244 հազ., (79.1 % - սպիտակամորթներ, 13,6 % - աֆրոամերիկացիներ, 10,2 % - կուբայական արտաքին ունեցողներ)
քաղաքի բնակչություն - 84,3 %
քաղաքներ - Թալահասի (մայրաքաղաք) - 137 հազար, Ջեքսոնվիլ - 794 հազար, Մայամի - 365 հազար, Տամպա - 285 հազար


== Աշխարհագրական դիրք ==
Ֆլորիդան հյուսիսից սահմանակից է Ալաբամայի և Ջորջիայի հետ։ Թերակղզու սահմանը անցնում է ափային գծով, հարավում նաև ընդգրկում է Ֆլորիդա֊Քիսի կղզիները։ Թերակղզու և Ֆլորիդա֊Քիս կղզեխմբի միջև ընկած է Ֆլորիդական ծովածոցը։ Հարավում ողողվում է Ֆլորիդական ծովածոցով, արևմուտքում՝ Մեքսիկական, իսկ արևելքում՝ Ատլանտյան օվկիանոսով։
Ֆլորիդա նահանգի մեծ մասը ընկած է նույնանուն թերակղզում, որը գտնվում է Մեքսիկական ծովածոցի, Ատլանտյան օվկիանոսի և Ֆլորիդական նեղուցի միջև։ Ամռանը այստեղ գործում է GMT-4 ժամային գոտին, ձմռանը՝ GMT-5:


== Բնակչություն ==
1920 թվականին Ֆլորիդան դարձավ ԱՄՆ-ի ամենահաջող և ամենաարագ զարգացող նահանգներից մեկը։ 1920-1990 թվականներին բնակչությունն աճեց 13 անգամ։ 2013 թվականի մարդահամարի տվյալներով նահանգում ապրում է 19 552 860 մարդ։ Բնակչության խտությունը հավասարաչափ բաշխված չի։ Բնակչության մոտ 85 %-ն ապրում է խոշոր քաղաքներում կամ ծովափներում։ Թերակղզու կենտրոնական և հյուսիսարևմտյան շրջաններում նույնպես բնակչությունը շատ է. այնտեղ մարդիկ զբաղվում են գյուղատնտեսությամբ։ Իսկ Ֆլորիդայի հարավային շրջանների բնակավայրերը փաստացի գրեթե անբնակ են։


== Կլիմա ==
Ֆլորիդան ներկայացնում է 2 կլիմայական գոտի։ Հյուսիսային Ֆլորիդայում կլիման խոնավ է, հարավայինում՝ օվկիանոսային։ Ձմռանը հարավային Ֆլորիդայում (Մայամիում) զարգացած է տուրիզմը՝ տաք կլիմայի շնորհիվ։
Հյուսիսային և Կենտրոնական Ֆլորիդաները տարվա ընթացքում ստանում են 2400-2800 ժամ արևային լույս, Հարավայինը՝ 2800-3200:
Ամռանը միջին ջերմաստիճանը կազմում է սկսած 26 °С՝ հյուսիսում մինչև 28 °С՝ հարավում, ձմեռայինը՝ սկսած 12 °С հյուսիսում մինչև 20 °С հարավում։ Ամռանը ջերմաստիճանը հազվադեպ անցնում է 38 °С:
Ֆլորիդայի կլիման անվանում են ամենաթանկ և ամենակարևոր «բնական ռեսուրսը»։ Հենց կլիմայի շնորհիվ այդ տեղը տարվա ընթացքում հետաքրքրում է միլիոնից ավել զբոսաշրջիկների։ Ձմռանը իհարկե օտարերկրացիները ավելի շատ են։


== Ժողովրդագրություն ==
1990 թվականի մարդահամարի համաձայն, Ֆլորիդայի բնակչության ցեղերի տոկոսային թիվը հետևյալն էր`

70,2 ոչ իսպանախոս սպիտակամորթներ
13,6 սևամորթներ
12,8 լատինոամերիկացիներ
1,2 ասիացիներ
0,3 հնդկացիներՀամաձայն 2000 թվականի մարդահամարի՝ Ֆլորիդայի բնակչության ցեղերի տոկոսային թիվը հետևյալն էր`

66,4 ոչ իսպանախոս սպիտակամորթներ
16,8 լատինոամերիկացիներ
14,5 սևամորթներ
2,0 ասիացիներ
0,3 հնդկացիներ2007 թվականի արդյունքները.

61,5 ոչ իսպանախոս սպիտակամորթներ
20,5 լատինոամերիկացիներ
15,2 սևամորթներ
2,5 ասիացիներ
0,3 հնդկացիներ2010 թվականի ցանկը.

57,9 ոչ իսպանախոս սպիտակամորթներ
22,5 լատինոամերիկացիներ
16,0 սևամորթներ
2,4 ասիացիներ
0,4 հնդկացիներ


== Քաղաքներ ==

		
		
		
		
		
		


== Քույր-շրջաններ ==
 Հարավային Աֆրիկա Արևմտյան Կասպիական նահանգ (անգլ.՝ Western Cape, աֆրիկաանս՝ West-Kaap, զուլուսերեն՝ IKipi Lasentshonalanga), Հարավային Աֆրիկա
 Հարավային Կորեա Գեոնգի (կորեերեն՝ 경기도, 京畿道), Հարավային Կորեա
 Ֆրանսիա Լանգեդոկ — Ռուսսիլոն (ֆր.՝ Languedoc-Roussillon), Ֆրանսիա
 Վենեսուելա Նուևա-Էսպարտա (Վենեսուելա) (իսպ.՝ Nueva Esparta), Վենեսուելա
 Ճապոնիա Վակայամայի պրեֆեկտուրա (ճապ.՝ 和歌山県), Ճապոնիա
 Չինաստանի Հանրապետություն Թայվան (Չինաստանի Հանրապետության նահանգ) (չինարեն՝ 臺灣省), Չինական Հանրապետություն


== Տես նաև ==
ԱՄՆ-ի վարչական բաժանում


== Ծանոթագրություններ ==


== Արտաքին հղումներ ==
Ֆլորիդայի Կառավարության պաշտոնական կայքը